חולית (קיבוץ)

חוֹלִית הוא קיבוץ במועצה אזורית אשכול שהוקם תחילה בחצי האי סיני והועתק לפתחת שלום. שם הקיבוץ, "חולית" ניתן על שם אופייה החולי של הקרקע בה הוקם בסיני. הקיבוץ הוקם בסיני כהיאחזות נח"ל של תנועת הצופים ואיחוד הקבוצות והקיבוצים ביולי 1977, אוזרח ב-1978 לקיבוץ חולית בסיני, ולאחר פינוי סיני ויישום הסכם השלום בין ישראל למצרים ב-1982, הועתק לפתחת שלום. הקיבוץ התמודד עם אתגרים ובשנת 2005 במסגרת תוכנית ההתנתקות, עלה הרעיון לפנות את הקיבוץ ליישב במקום מפונים מגוש קטיף. רעיון זה לא יצא אל הפועל, ובמקום זאת הוחלט שהמקום יהווה מרכז הכשרה של השומר הצעיר עבור יהודים מרחבי העולם המגיעים לשנת שרות של השומר הצעיר. בשנת 2010 היו בקיבוץ 25 חברים והחטיבה להתיישבות לחצה להופכו למושב כדי לגייס לו חברים נוספים. בשנים שלאחר מכן, בעקבות עבודה משולבת של הקיבוץ והגופים המיישבים נקלטו בקיבוץ משפחות צעירות חדשות ואויישו הבתים הפנויים בקיבוץ. בשנת 2021 הסתיימה בניית שכונה חדשה של 12 בתים. ערך מורחב – הטבח בחולית במהלך מתקפת הפתע על ישראל ב-2023 הקיבוץ הותקף על-ידי כ-60 מחבלים. בטבח שהתחולל נרצחו 13 מבני הקיבוץ ביניהם חיים כצמן, שני עובדים זרים ושני לוחמי מילואים בלוט"ר. 4 בדואים שעבדו בקיבוץ ושני תושבים נוספים נחטפו לרצועת עזה. 2 מהם, אח ואחות שוחררו ב-30 בנובמבר, במסגרת עסקת חטופים. לאחר המתקפה, פונו התושבים למלון עין גדי. תוכנן שחלק מתושבי הקיבוץ יעברו לגור באופן זמני בשכונה בקיבוץ רביבים ואחרים לבנין מגורים ברחובות בסמוך לקיבוץ נצר סרני. נכון לספטמבר 2023 היו בקיבוץ 84 חברים ועוד כ-20 תושבים ומועמדים, ב-100 משקי בית, בנוסף התגוררו במקום חניכי מכינת הנגב. לאחר הטבח ב־7 באוקטובר 2023, ירד מספר החברים ל-74 חברים. קיבוץ חולית הוא קיבוץ מתחדש והחברים בו מתקיימים בעצמאות כלכלית מלאה. ענפי הפרנסה בקיבוץ מבוססים על חקלאות, בקיבוץ יש כלבו, פאב, מטע הדרים ומנגו, גד"ש, רפת גדולה, מפעל המסחטות זקסנברג. רבים מתושבי הקיבוץ עובדים במגוון מקצועות חופשיים אחרים. בקיבוץ מתגוררות היום מספר קבוצות אשר שותפות להתפתחותו והצלחתו: החל מ-2011 התיישב בקיבוץ גרעין שותפים, גרעין עצמאי אידאולוגי של צעירים משוחררים טריים, זוגות ורווקים שנקלטו בקיבוץ תחת הערכים של יישוב הנגב, לחיות בחיי קהילה ואורח חיים המשלב עבודה, לימוד והתנדבות. חברי הגרעין עוסקים בחינוך וחקלאות בקיבוץ וברחבי המועצה. בעבר פעל במקום פרויקט "מאהל ומגדל" של השומר החדש. שלוחת חולית של מכינת הנגב, מכינה קדם-צבאית חילונית אשר חזונה הוא לקדם קיומה של חברת מופת. בהיותו יישוב חקלאי או יישוב באזור פיתוח, עובדים המעתיקים את מקום מגוריהם ליישוב וגרים בו לפחות שישה חודשים רצופים, נהנים מכך שאם התפטרו לשם כך מעבודתם, ההתפטרות תיחשב להם כפיטורים. בהיותו אחד מיישובי עוטף עזה, ניתן לתושביו זיכוי ממס הכנסה בהתאם לסעיף 11 לפקודת מס הכנסה. מדיה וקבצים בנושא חולית בוויקישיתוף אתר האינטרנט הרשמי של חולית התנועה הקיבוצית - קיבוץ חולית חוגג 40 שנה, 31 בינואר 2018 גרעין שותפים, באתר תנועת אור mynet קיבוץ - קיבוץ חולית החליט להפוך לקיבוץ מתחדש (אורכב 16.02.2019 בארכיון Wayback Machine) חולית, במרכז המידע לנגב ולגליל של תנועת אור קיבוץ חולית לניקול ראידמן: "נשמח לקבלך כמתיישבת בקיבוץ, ללא הקלצ'ניקוב", באתר Xnet‏, 24 באוקטובר 2013 איזו מדינה, עונה 1 פרק 4. קיבוץ חולית, באתר Mako, 1 בפברואר 2014 התנועה הקיבוצית נפתחה שלוחה של מכינת הנגב בחולית, באתר התנועה הקיבוצית, 24 באוקטובר 2017 אמיר מרום, "הציונות החדשה", באתר "ידיעות אחרונות", 23 באפריל 2018 קים לגזיאל, הקיבוץ שתמיד ידע להתאושש ברגע האחרון מנסה שוב לקום על רגליו, באתר TheMarker‏, 29 בנובמבר 2023 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 יעקב לזר, החטיבה להתיישבות לוחצת להפוך את חולית מקיבוץ למושב, באתר nrg‏, 12 באוקטובר 2010 מיטל וייזברג, ‏"מקווים שלא ישכחו אותנו": הקיבוץ הקטן מהעוטף שלא מקבל תרומות, באתר גלובס, 16 בנובמבר 2023 8 חטופים וחטופות חזרו מהשבי: אלו סיפוריהם, באתר ‏מאקו‏, 30 בנובמבר 2023 מיטל וייזברג, ‏"מקווים שלא ישכחו אותנו": הקיבוץ הקטן מהעוטף שלא מקבל תרומות, באתר גלובס, 16 בנובמבר 2023 אמיתי גזית, בדרך הביתה: המסע של הקיבוצניקים המפונים לחיים חדשים, באתר כלכליסט, 7 בדצמבר 2023 אלדה נתנאל, 11 נרצחים בקיבוץ חולית עדות מצמררת של נעמה חברת קיבוץ חולית בטקסט על מה שעבר עליה על משפחתה על הקהילה שלה, באתר יישובניק נט, ‏9 באוקטובר 2023 מכינת הנגב תקנה 12(ב) לתקנות פיצויי פיטורים (חישוב הפיצויים, והתפטרות שרואים אותה כפיטורים), תשכ"ד-1964 בהתאם לסעיף 11 לפקודת מס הכנסה ניתן לתושב יישוב זה זיכוי ממס הכנסה בשיעור מסוים מהכנסתו החייבת מיגיעה אישית, בתנאי שהתגורר ביישוב שנה לפחות. ראו חוברות ניכויים חודשיות - לוח עזר לחישוב מס הכנסה ממשכורת ושכר עבודה, באתר של רשות המיסים